FVC ทุ่ม20ลบ.ขยายศูนย์ไตเทียมเฟส2 เล็งส่งธุรกิจการแพทย์เทรดmaiในปี63
FVC จ่อทุ่ม 20 ล้านบาท หวังขยายศูนย์ไตเทียมเฟส 2 แย้มสนใจศึกษาลงทุนศูนย์เสริมความงาม เล็งส่งธุรกิจการแพทย์เข้าเทรด mai ในปี 63 หากทำรายได้แตะ 300 ล้านบาท
2 พ.ค. 2560

บริษัทฟิลเตอร์ วิชั่น จำกัด (มหาชน) หรือ FVC ระบุว่า ตั้งเป้าหมายผลักดันธุรกิจการแพทย์เข้าตลาดหลักทรัพย์ เอ็ม เอ ไอ (mai) ภายในปี 63 หากสามารถทำรายได้แตะ 300 ล้านบาท จากปีนี้คาดว่าจะมีรายได้ราว 100 ล้านบาท โดยเตรียมลงทุนเพิ่มเติม 20 ล้านบาทในปีนี้เพื่อขยายศูนย์ไตเทียมเฟสที่ 2 ด้วยการเพิ่มจำนวนเครื่องฟอกไตเป็น 40-50 เครื่อง จากที่มีอยู่ 21 เครื่อง พร้อมสนใจศึกษาลงทุนศูนย์เสริมความงาม